พลิกอีกแล้ว!!
*ในที่สุดรายการ “พลิกล็อคประจำวัน” ก็เกิดขึ้นอีกแล้ว คร๊า..ท่าน!!..เนื่องจากทุกคนมองไปในทางเดียวกันว่า หุ้นจะปรับตัวลดลง แต่เอาเข้าจริงดัชนีดันเปิดกระโดดหน้าตาเฉย บรรดาเดย์เทรดกระโจนเข้าใส่หุ้นมือเป็นระวิง เพราะเชื่อว่า ตนเองสามารถหาค่าขนมไว้เลี้ยงเด็ก ๆ ได้สบายบรื๋อสะดือโบ๋ และก็เป็นจริงดังที่นักเล่นมีความเชื่อเช่นนั้น ส่งผลให้ตลอดทั้งวันมีแรงซื้อไหลเข้ามาตลอดเวลาเจ้าค่ะ
14 พ.ค. 2561

เจาะกระดาน : โมนิก้าและทีมงาน
*ในที่สุดรายการ “พลิกล็อคประจำวัน” ก็เกิดขึ้นอีกแล้ว คร๊า..ท่าน!!..เนื่องจากทุกคนมองไปในทางเดียวกันว่า หุ้นจะปรับตัวลดลง แต่เอาเข้าจริงดัชนีดันเปิดกระโดดหน้าตาเฉย บรรดาเดย์เทรดกระโจนเข้าใส่หุ้นมือเป็นระวิง เพราะเชื่อว่า ตนเองสามารถหาค่าขนมไว้เลี้ยงเด็ก ๆ ได้สบายบรื๋อสะดือโบ๋ และก็เป็นจริงดังที่นักเล่นมีความเชื่อเช่นนั้น ส่งผลให้ตลอดทั้งวันมีแรงซื้อไหลเข้ามาตลอดเวลาเจ้าค่ะ
*แม้ในระหว่างทางจะมีแรงขายทำกำไรออกมาประปรายเหมือนเช่นทุกวัน แต่ก็เป็นเพียงการเทขายแค่ประเดี๋ยวประด๋าว เพราะคล้อยหลังได้ไม่นานก็มีแรงช้อนซื้อเข้ามารับหุ้นอีกรอบ พร้อมกับมีการไล่ซื้อหุ้นอย่างเมามัน ส่งผลให้ดัชนีพุ่งขึ้นมาปิดที่ระดับ 1,765.93 จุด บวกไปมากถึง 19.04 จุด ท่ามกลางมูลค่าการซื้อขาย 5.22 หมื่นล้านบาท มันเป็นพล็อตหนังเรื่องเดิมเป๊ะ ๆ และยังเป็นการใช้มุกเดิมอีกต่างหากไงล่ะคะ
*ส่วนปัจจัยที่เป็นตัวเร้าให้นักลงทุนเข้าซื้อหุ้นและเทขายหุ้นจริง ๆ มีอะไรบ้าง!!.. “โมนิก้า” ขอเรียนตามตรงว่า “ไม่มีใครรู้หรอกจ้า” จึงไม่มีความจำเป็นต้องถามหาเหตุผลให้เปลืองสมอง เพราะบทสรุปของเรื่องทั้งหมดยังต้องดูกันต่อไปเรื่อย ๆ ขณะเดียวกันยังต้องดูสถานการณ์รอบด้านตลาดหุ้นจะเอื้อให้นักลงทุนเข้าซื้อหุ้นจริงไหม??..เนื่องจากพฤติกรรมการเล่นสั้น ๆ กำลังแพร่ระบาดไปยังนักลงทุนทุกกลุ่มเจ้าค่ะ
*นั่นหมายความว่า โอกาสในการลงทุนขึ้นอยู่กับไหวพริบของนักลงทุนแต่ละกลุ่ม “โมนิก้า” ถึงไม่ต้องการให้นักลงทุนเอาตัวเข้าไปเสี่ยงในเรื่องที่รู้ว่าเสี่ยง..ขนาดหุ้นหลายตัวมีการฟันธงผลการดำเนินงานออกมาสวย พอประกาศออกมาจริงดันแย่กว่าเดิมก็มีให้เห็นเยอะแยะ แถมบางรายกลับโดนถล่มขายทำกำไรตั้งแต่เช้าจรดเย็น (เขาเรียกกันว่า sale on fact) แสดงว่า ในอนาคตหุ้นตัวอื่น ๆ คงเดินในแนวทางนี้เหมือนกันนะจ๊ะ
*โดยเฉพาะหุ้นที่มาแรงแซงทางโค้ง พร้อมกับสร้างเซอร์ไพรส์ให้กับพวกขาจร “โมนิก้า” ขอยกตำแหน่งนี้ให้กับ WP ประกาศกำไรไตรมาส 1 โต 700% ทั้งที่บริษัทแก๊สเจ้าอื่นมีปัญหาเกี่ยวกับความสามารถในการทำกำไร ยิ่งทำให้หุ้นตัวนี้น่าสนใจมากขึ้นเป็นกองเลยทีเดียว บวกกับมีแรงซื้อดันหุ้นขึ้นมายืนอยู่ที่ 8.30 บาท บวกไป 0.40 บาท หรือขึ้นไป 5% ด้วยมูลค่าการซื้อขาย 100 ล้านบาท วันนี้ถึงต้องเล่นในมุม follow buy ไงล่ะคะ
*สำหรับในรายของ JAS มีแรงซื้อเข้ามาอย่างหนาแน่น จนราคาหุ้นทะยานขึ้นมาปิดที่ระดับ 6.25              บาท บวกไป 0.45 บาท หรือขึ้นไป 7.75% ด้วยมูลค่าการซื้อขาย 687 ล้านบาท “โมนิก้า” มองเป็นเรื่องของผลการดำเนินงานที่โตตามเป้าที่วางไว้ บวกกับเตรียมจะรับรู้กำไรพิเศษจากการขายสินทรัพย์เข้ากองทุน สถานการณ์ของหุ้นถึงดูดีขึ้นอย่างผิดหูผิดตา และน่าจะเป็นจุดเริ่มต้นของการเล่นรอบใหม่เจ้าค่ะ
*ดาวเด่นอีกหนึ่งตัวที่ “โมนิก้า” ยังคงยืนกรานแนะนำให้นักลงทุนทุกหมู่เหล่าสะสมหุ้นเก็บไว้ในพอร์ตคือ IVL โดยคำแนะนำในครั้งนี้มาจากผลการดำเนินงานที่โดดเด่น ผสมผสานกับราคาเป้าหมายที่โบรกเกอร์ฝรั่งปักธงไว้ที่บริเวณ 72 บาท เท่ากับเป็นทางเลือกให้กับนักลงทุนรายย่อยได้เป็นอย่างดี แถมราคาล่าสุดยืนอยู่แค่ 62 บาท บวกไป 2 บาท หรือขึ้นไป 3.33% ด้วยมูลค่า 2 พันล้านบาท ก็ยังอยู่ห่างจากเป้าหมายค่อนข้างเยอะ จึงต้องเชียร์กันมาเป็นพิเศษเจ้าค่ะ
*เหมือนกับในรายของ CHG ก่อนหน้านี้อาจไม่ได้สร้างความประทับใจแก่ผู้ถือหุ้นรายย่อย แต่อย่างน้อยหุ้นตัวนี้ก็มีเรื่องดี ๆ ให้นักลงทุนได้เชยชมตลอดเวลา  “โมนิก้า” ถึงขอยกให้เป็นตัวเลือกสำหรับคนที่ “คิดเร็ว ทำเร็ว” ส่วนคนที่คิดอะไรเชื่องช้า ขอแนะนำให้อยู่ห่าง ๆ เพราะราคาหุ้นสวิงสวายเหลือเกิน ขนาดกำไรไตรมาส 1 ออกมาดี หุ้นยังเทรดบน P/E 38 เท่า เลยทำให้ราคาปิดที่ 2.16 บาท บวกไป 0.17 บาท หรือขึ้นไป 8.50% ด้วยมูลค่า 572 ล้านบาทมันน่ากลัวเกินไปนะซี
*ส่วนหุ้นที่ “โมนิก้า” รู้สึกชอบมาพักใหญ่ ๆ และยังคงชื่นชอบต่อไปเรื่อย ๆ คงหนีไม่พ้น MTC เพราะเห็นกันอย่างทนโท่ว่า มีการเติบโตค่อนข้างดี และยังมีกิมมิคที่น่าสนใจหลายอย่าง แถมผู้บริหารขยันออกมาชี้แจงข้อกังวลต่าง ๆ ที่สังคมมีต่อบริษัท อะไรหลายอย่างถึงดีขึ้นอย่างเป็นรูปธรรม เดี๊ยนถึงไม่ต้องอธิบายการขึ้นมาปิดที่ 40.25 บาท บวกไป 1.25 บาท หรือขึ้นไป 3.20% ด้วยมูลค่าการซื้อขาย 600 ล้านบาทเกิดจากอะไรกันแน่ ๆ ..อิอิอิ
*สำหรับในรายของ AMANAH กระชากขึ้นมาปิดที่ 1.93 บาท บวกไป 0.20 บาท หรือขึ้นไป 11.55% ด้วยมูลค่าการซื้อขาย 155 ล้านบาท “โมนิก้า” ถือเป็นจังหวะที่นักเล่นต้องตามให้ติด เพราะการขึ้นเที่ยวนี้มาพร้อมกับความคาดหวังกำไรจะโตขึ้นเรื่อย ๆ บวกกับหุ้นวิ่งขึ้นมาใกล้กับยอดเดิมที่เคยทำไว้ตรงบริเวณ 2.20 บาทได้เป็นครั้งที่ 2 แบบนี้ น่าจะมีลุ้นไปต่อแบบสบาย ๆ แต่เผอิญหุ้นเทรดบนค่า P/E 35 เท่าซะแล้ว จึงต้องคิดดูให้ดีว่า หุ้นจะไปต่อจริงไหมออเจ้า!
*สำหรับหุ้นตัวเล็กที่ “โมนิก้า” รู้สึกประทับใจเหลือเกิน และยังเป็นหุ้นที่แนะนำให้ติดตามอย่างใกล้ชิดเป็นประจำต้องยกให้ ECF ยิ่งพิจารณาจากโครงสร้างการเคลื่อนตัว ยิ่งต้องหาจังหวะทยอยสะสมเก็บไว้ในพอร์ต โดยทั้งหมดเป็นผลมาจากแผนการเติบโตของบริษัทค่อนข้างชัดเจน ทำให้ราคาปิดที่ 6.70 บาท บวกไป 0.05 บาท ยังเป็นจุดเก็บหุ้นของคนที่เน้นลงทุนระยะกลางถึงระยะยาวนะจ๊ะ